**ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԳԼԽԱՎՈՐ ՔԱՐՏՈՒՂԱՐ**

**ՊԱՐՈՆ Կ. ՍԱՐԳՍՅԱՆԻՆ**

**Հարգելի՛ պարոն Սարգսյան,**

Արմավիրի մարզում համայնքային փոքր տան կազմակերպման նպատակով 2022 թվականի դեկտեմբերի 27-ին Աշխատանքի և սոցիալական հարցերի նախարարության (այսուհետ՝ Գնորդ) և Ֆ/Ա Արամ Կառլենի Հովհաննիսյանի (այսուհետ՝ Վաճառող) միջև կնքվել է թիվ «ԱՍՀՆ-ՀՄԱԱՊՁԲ-22/38» ծածկագրով «18 տարեկան և բարձր տարիքի հոգեկան և/կամ մտավոր առողջության խնդիրներով հաշմանդամություն ունեցող 10-12 անձանց շուրջօրյա խնամքի իրականացման նպատակով փոքր տան կազմակերպման համար՝ ՀՀ աշխատանքի և սոցիալական հարցերի նախարարության կարիքների համար առանձնատան և դրան կից հողամասի ձեռքբերման» պետական գնման պայմանագիր (այսուհետ՝ Պայմանագիր)։ Պայմանագրի գինը կազմում է 13,750,000 (տասներեք միլիոն յոթ հարյուր հիսուն հազար) ՀՀ դրամ` ներառյալ եկամտային հարկ։

Պայմանագրի տեխնիկական բնութագրով նախատեսված է, որ առանձնատունը պետք է միացված լինի ջրամատակարարման, էլեկտրամատակարարման, գազամատակարարման ցանցերին, իսկ տվյալ բնակավայրում ջրահեռացման (կոյուղու) համակարգի բացակայության սեպքում՝ սեպտիկ հոր կառուցելու հնարավորություն։

Համաձայն «Հրատապության հիմքով պայմանավորված մեկ անձից գնման ընթացակարգով» գնման գործընթացի պատասխանատու ստորաբաժանման կողմից 2023 թվականի օգոստոսի 18-ին ներկայացված թիվ Ն/ՔՀ-1/13866-2023 զեկուցագրի՝ փաստացի, առաջադրված պայմաններն կատարված չեն, բացակայում են նշյալ ցանցերին միացված լինելու վերաբերյալ փաստաթղթային ձևակերպումները։ Ըստ էության, գնման ենթակա առանձնատունը չի համապատասխանում պայմանագրով նախատեսված տեխնիկական բնութագրին։

Համաձայն Պայմանագրի 2.1 կետի 2.1.2 ենթակետի բ) պարբերության՝ Գնորդն իրավունք ունի չընդունել ապրանքն` իր հայեցողությամբ սահմանելով անպատշաճ որակի ապրանքը պայմանագրին համապատասխանող որակի ապրանքով անհատույց փոխարինման ողջամիտ ժամկետ և պահանջել Վաճառողից վճարելու պայմանագրի 6.3 կետով նախատեսված տուգանքը։

Սույն թվականի օգոստոսի 23-ին Նախարարությունն ***ընդունել է որոշում*** Պայմանագիրը միակողմանի լուծելու և Ֆ/Ա Արամ Կառլենի Հովհաննիսյանին գնումների գործընթացին մասնակցելու իրավունք չունեցող մասնակիցների ցուցակում ներառելու վերաբերյալ՝ հիմք ընդունելով Պայմանագրի 2.1 կետի 2.1.7 ենթակետի և «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» պարբերության պահանջները (խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը)։

«Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» պարբերությամբ նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։

|  |
| --- |
| Մասնակցի  |
| անվանումը | ՀՎՀՀ/ֆիզ. անձի դեպքում հանրային ծառայության համարանիշը | գործունեության հասցեն | գնումների գործընթացին մասնակցելու պայմաններին չբավարարելու իրավական հիմքը | ցուցակում ներառելու մասին պատվիրատուի ղեկավարի կայացրած որոշման ամսաթիվը և գնման ընթացակարգի ծածկագիրը |
| խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը | խախտել է պայմանագրով նախատեսված պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը | որպես ընտրված մասնակից հրաժարվել կամ զրկվել է պայմանագիր կնքելու իրավունքից |
| Ֆ/Ա Արամ Կառլենի Հովհաննիսյան | անձնագիր՝ AU 0449520, տրված 2021 թվականի հոկտեմբերի 1-ին, 048 կողմից | ՀՀ, ք․ Արմավիր, Մաշտոցի փ․, տուն 7 |  | + |  | 23.08.2023«ԱՍՀՆ-ՀՄԱԱՊՁԲ-22/38» |

Կից Ձեզ եմ ներկայացնում վերոնշյալ գնման ընթացակարգի փաստաթղթերը, պատասխանատու ստորաբաժանման կողմից ներկայացված զեկուցագրի, ինպես նաև՝ Պայմանագրի և կից կնքված համաձայնագրի պատճենները և նախարարության ընդունած որոշումը։

Առդիր` 36 էջ:

**ՀԱՐԳԱՆՔՈՎ՝**

**ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ Վ. ՏԵՐ-ԲԱԼՅԱՆ**

Կատարող՝ գնումների համակարգման բաժին,

հեռ.՝ 094 926 777 Լիանա Մկրտչյան